8.4.2009 Jurnalul Oficial al Uniunii Europene L 94/17 REGULAMENTUL (CE) NR. 287/2009 AL COMISIEI din 7 aprilie 2009 privind impunerea unei taxe antidumping provizorii asupra importurilor de anumite folii de aluminiu originare din Armenia, Brazilia şi Republica Populară Chineză COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (') (denumit în continuare „regulamentul de bază”), în special articolul 7, întrucât: A. PROCEDURA 1. Iniţierea (1) La 28 mai 2008, Comisia a primit o plângere privind foliile de aluminiu originare din Armenia, Brazilia şi Republica Populară Chineză (RPC), înaintată în temeiul articolului 5 din regulamentul de bază de către Euro- măâtaux (denumit în continuare „reclamantul) în numele producătorilor reprezentând o  proporție importantă, în acest caz peste 25 %, din totalul producției comunitare de folii de aluminiu. (2) Această plângere conținea probe ale dumpingului şi prejudiciului important rezultând din acesta, care au fost considerate suficiente pentru a justifica inițierea unei proceduri. (3) La 12 iulie 2008, procedura a fost inițiată prin publicarea unui aviz de inițiere în Jurnalul Oficial al Uniunii Europene (?). 2. Părţile vizate de procedură (4) Comisia a informat în mod oficial producătorii comu- nitari reclamanți, producătorii-exportatori din Armenia, Brazilia şi RPC, importatorii, comercianții, utilizatorii, furnizorii și asociațiile cunoscute a fi vizate, precum şi reprezentanți ai Armeniei, Braziliei și RPC despre inițierea procedurii. Părților interesate li s-a acordat posibilitatea () JO L 56, 6.3.1996, p. 1. () JO C 177, 12.7.2008, p. 13. de a-și face cunoscute în scris punctele de vedere şi de a solicita o audiere până la termenul fixat în avizul de inițiere. Pentru a permite producătorilor-exportatori din Armenia şi RPC, în cazul în care doresc, să înainteze o cerere de acordare a tratamentului de societate care funcţionează în condițiile unei economii de piaţă (TEP) sau a trata- mentului individual (TI), Comisia a trimis formulare de cerere producătorului-exportator armean şi producă- torilor-exportatori chinezi cunoscuţi a fi vizați, autori- tăților armene și chineze, precum şi altor producători- exportatori chinezi care s-au făcut cunoscuţi până la termenele limită fixate în avizul de inițiere. Produ- cătorul-exportator armean şi șase producători-exportatori chinezi, împreună cu societăţile de vânzări afiliate lor, atunci când a fost cazul, au solicitat TEP în temeiul arti- colului 2 alineatul (7) din regulamentul de bază, sau TI dacă ancheta stabileşte că nu îndeplinesc condițiile pentru TEP. Având în vedere numărul aparent ridicat de producători- exportatori din RPC şi de importatori din Comunitate, Comisia a indicat în avizul de inițiere că se pot utiliza în cadrul anchetei metode de eșantionare pentru deter- minarea dumpingului și a prejudiciului, în conformitate cu articolul 17 din regulamentul de bază. Pentru a permite Comisiei să decidă dacă eșantionarea este necesară și, în caz afirmativ, să determine compoziția eșantionului, toţi producătorii-exportatori din RPC şi importatorii din Comunitate au fost invitați să se facă cunoscuți Comisiei şi să prezinte, după cum se specifică în avizul de inițiere, informații de bază privind activitățile lor legate de produsul în cauză în perioada cuprinsă între 1 iulie 2007 și 30 iunie 2008. Șase producători-exportatori din RPC au răspuns la exer- cițiul de eșantionare. Totuşi, una dintre societăți a renunțat la continuarea cooperării cu ancheta într-un stadiu timpuriu şi, prin urmare, au mai rămas doar cinci producători-exportatori. Prin urmare, nu a mai fost nevoie de eșantionare și toate părțile au fost informate că nu se va mai selecta un eșantion. Opt importatori/utilizatori au răspuns exercițiului de eșantionare. Prin urmare, nu a mai fost nevoie de eşan- tionare şi toate părțile au fost informate că nu se va mai selecta un eșantion.